พอดีหนูฉีดยาคุมแบบ3เดือนฉีดครั้งมาประมาณ2เดือนแล้วทีนี้หนูก็เลิกฉีดไปและประจำเดือนหนูก็ไม่มาพอผ่านมาสักเดือน2เดือนหนูมีอะไรกับแฟนแบบไม่ได้ป้องกันถ้าเราจะกับไปฉีดอีกหรือกินยาคุมฉุกเฉินทันไหมค่ะ.มีเวลากี่วันค่ะที่จะต้องกินยาหรือฉีด
สวัสดีค่ะ นุ่'น โดยเฉลี่ยแล้วหลังจากหยุดฉีดยาคุมกำเนิดไปประมาณ 4-10 เดือน การตกไข่และโอกาสที่จะตั้งครรภ์จึงจะเกิดขึ้น บางรายอาจนานเป็นปีได้ ดังนั้น หากหยุดฉีดยาคุมกำเนิดไป 2 เดือนแล้ว หรือคือ 5 เดือนนับจากวันที่ได้ฉีดเข็มสุดท้ายไป โอกาสที่จะตั้งครรภ์จึงมีได้ ดังนั้น หากยังไม่พร้อมที่จะตั้งครรภ์ แนะนำควรทานยาคุมฉุกเฉินป้องกันไว้ก่อนค่ะ โดยควรรีบทานให้เร็วที่สุดหลังจากมีเพศสัมพันธ์ แต่ไม่เกิน 72 ชั่วโมง และหลังจากนั้น ควรรอให้ประจำเดือนมาก่อน แล้วจึงเริ่มฉีดยาคุมกำเนิดใหม่หรือทานยาคุมกำเนิดค่ะหรือหากต้องการที่จะเริ่มทานยาคุมกำเนิดไปเลยก็ได้ เพียงแต่ในช่วง 7 วันแรกของการทานยาคุม ควรงดการมีเพศสัมพันธ์ไปก่อน เพื่อรอให้ยาคุมได้เริ่มออกฤทธิ์ก่อนค่ะ